બન્ને જણા મોટરસાઈકલ પર બેઠા. માર-માર કરતા જઈ પહોંચ્યા સાયન્ટિફિક રીસર્ચ લેબોરેટરી પર. ગાડી પાર્ક કરીને ધમ-ધમ કરતા બન્ને મિત્રો પગથોયાં ચડી ગયા. લેબોરેટરીના એક વિશાળ ખંડમાં, ટેબલ પાસે એક વૃદ્ધ ઊભા હતા. કશાક પ્રયોગમાં વ્યસ્ત હતા. સફેદ પાટલૂન, બાંયો ચડાવેલું સફેદ પહેરણ. સફેદ દાઢીમાં એ કોઈક ગ્રીક દેવતાના અવતર સમા જણાતા હતા. પોતાના પ્રયોગ ઉપરથી લગીર નજર ખસેડ્યા વિના કે શરીર અથવા મસ્તક સુદ્ધાં તસુ પણ ઘુમાવ્યા વિના એમણે પ્રશ્ન કર્યો, ‘કુમાર! કોણ છે તારી સાથે?’